ایچ ڈی کمارسوامی

ہردنہلی دیوگوڑا کمارسوامی  ایک بھارتی سیاست دان جو مارچ 2018ء سے جولائی 2019ء تک کرناٹک کے وزیر اعلیٰ رہے۔ وہ ریاست کرناٹک کی جنتا دل (سیکولر) کے صدر اور سابق وزیر اعظم بھارت ایچ ڈی دیوے گوڑا کے بیٹے ہیں۔ اپنے 2006ء کے وزارت اعلیٰ کے دور میں ریاست کرناٹک میں تمام زمانے کی سب سے زیادہ اقتصادی شرح نمو ریکارڈ ہوئی تھی اور انہیں لوگوں کا وزیر اعلیٰ کہا گیا تھا۔

نومبر 2014ء میں کمارسوامی کو ریاست کرناٹک کی جنتا دل (سیکولر) (جی ڈی ایس) کے صدر کے طور پر منتخب کیا گا۔ کمارسوامی اپنے سیاسی مدمقابلوں پر بدعنوانی کے الزامات پر مشتمل آڈیو اور وڈیو سی ڈی جاری کرنے کے لیے مشہور ہیں۔

ریاست کرناٹک میں 2018ء کے قانون ساز اسمبلی انتخابات میں جے ڈی (ایس) تیسری سب سے بڑی جماعت تھی لیکن راہل گاندھی کی انڈین نیشنل کانگریس کے ساتھ اتحاد کے بعد وہ حکومت بنانے میں کامیاب ہو گئے اور انہوں نے 23 مئی 2018ء کو وزیر اعلیٰ کرناٹک کی حیثیت سے حلف لیا۔

ابتدائی زندگی 
کمارسوامی ہردنھلی، ہولے نرسی پور تعلقہ، ضلع ہاسن، کرناٹک میں ایچ ڈی دیوے گوڑا اور چینما کے ہاں پیدا ہوئے تھے۔

انہوں نے ابتدائی تعلیم ضلع ہاسن کے ایک گورنمنٹ اسکول سے مکمل کی تھی۔ انہوں نے اعلیٰ تعلیم جیہ نگر، بنگلور کے ایم ای سی ایجوکیشنل انسٹی ٹیوشن سے مکمل کی تھی۔

نجی زندگی 
23 مارچ 1986ء کو کمارسوامی نے انیتا سے شادی کی تھی۔ دونوں کا ایک بیٹا نِکھِل گوڑا ہے۔

نومبر 2010ء میں کنڑ فلموں کی اداکارہ رادھیکا نے اعلان کیا کہ ان کی کمارسوامی سے سنہ 2006ء میں شادی ہو گئی تھی۔ ان سے ایک بیٹی شامیکا کمارسوامی ہے۔

فلم اور ٹی وی 
کمارسوامی فلم سازی اور تقسیم (distribution) کی ہے۔ وہ کچھ کنڑ فلمیں پرڈیوس کر چکے ہیں مثلاً ”چندرا چکوری“، ایک زبردست فلم جو سال کے 365 دنوں تک تھیٹروں میں دیکھی گئی۔

ستمبر 2007ء میں کمارسوامی نے ایک کنڑ ٹیلی ویژن چینل ”کستوری“ کا آغاز کیا۔ چینل کی اب مالکن اور چلانے والی ان کی بیوی انیتا ہیں۔

حوالہ جات 

1959ء کی پیدائشیں
بقید حیات شخصیات
بنگلور کے سیاست دان
پندرہویں لوک سبھا کے اراکین
جنتا دل کے سیاست دان
ضلع بنگلور دیہی کی شخصیات
ضلع ہاسن کی شخصیات
کرناٹک سے لوک سبھا کے ارکان
کرناٹک قانون ساز اسمبلی کے ارکان
کرناٹک کے وزرائے اعلیٰ
گیارہویں لوک سبھا کے ارکان
کرناٹک کے فلم پروڈیوسر
کنڑا فلم پروڈیوسر
Short description is different from Wikidata